AaB skal i den kommende weekend forsøge at hente forårets første sejr. Cheftræner Kent Nielsen anerkender kampens vigtighed. - Hver kamp og hvert point tæller, og det er klart, at en sejr både er kærkommen og samtidig vil være med til at underbygge vores præstationer og det hårde arbejde, som spillerne udfører, siger Kent Nielsen. Træneren tror på succes på søndag; - I Lyngbys første kampe mod OB og Brøndby har de vist, at de er en hård nød at knække, men vi er bevidste om, at vi med baggrund i en fokuseret indsats har en god chance for et positivt resultat, siger Kent Nielsen, der har udtaget følgende navne: 1 Karim Zaza, 3 Kjetil Wæhler, 4 Lasse Nielsen, 5 Kenneth Emil Petersen, 6 Louay Chanko, 7 Anders Due, 8 Rasmus Würtz, 9 Thomas Augustinussen, 11 Morten Duncan Rasmussen, 15 Dennis Marshall, 17 Chris Rolfe, 18 Lucas Andersen, 21 Kayke, 22 Nicolai Larsen, 28 Michael Lumb, 29 Nicklas Helenius, 30 Mathias Wichmann, 32 Ronnie Schwartz og 36 Daniel Christensen. AaB's skadesliste omfatter Kasper Bøgelund, Jeppe Curth, Patrick Kristensen, Henrik Dalsgaard, Jakob Ahlmann, Marcus Tracy og Michael Sten.

Opsummering:
Kent Nielsen har udtaget 19 mand til det forestående Superliga-opgør på Lyngby Stadion.